Publication: Magyar Közlöny
Issue: MK-2000-30 (Year: 2000, Number: 30)
Era: 1990-2004
Section: 9 Az 1. § 23. pontja az 1999. évi XCIX. törvény 190. §-ával megállapított szöveg.
Paragraph Index: 120

d) az egyes nemzetközi tartozások ellentételeként beérkező szállítások pénzügyi elszámolásáról szóló 1994. évi XIII. törvény hatálya alá tartozó vámárukra közölt és esedékes vámteher vámtartozásként csak abban az esetben vehető figyelembe, ha a vámfizetésre kötelezett a hivatkozott törvény szerint a részére járó támogatást a számlájára történő átutalást követő tizenöt munkanapon belül nem fizette meg. A felsorolt feltételek meglétét — a vámhatósági adatok kivételével — az illetékes vámszervnél a kérelmezőnek évente igazolni, a vámhatóságnak folyamatosan ellenőrizni kell. Jogutódlással létrejött szervezet esetén a feltételeknek a jogelődnél is fenn kell állniuk. A százalékos keret megállapításánál ezer forintra kerekített összeget kell figyelembe venni; 24. 10 zöld folyosó: határátkelőhelyen kijelölt azon terület, ahol a beutazó ráutaló magatartással tesz árunyilatkozatot arra vonatkozóan, hogy az általa behozni kívánt vámáruk mentesek a vámteher alól, illetve nem esnek behozatali korlátozás alá; 25.10 állandó vámfelügyelet: az ügyfél kérelmére végzett olyan helyszíni vámellenőrzés, vámkezelés, amely munkanaponként a nyolc órát folyamatos vámkezeléssel eléri, és erre havonta legalább tizenöt munkanapon van igény;

Source: https://magyarkozlony.hu/hivatalos-lapok/d8fb63e1a3b61227bfcace6226a183c9b09c8e62/dokumentumok/18647c16514f04b85b8c6daa6760781a3f6cc132/letoltes